
PÁLYÁZATI KIÍRÁS SZOCIÁLIS BÉRLAKÁSRA

Tolna Város Önkormányzata Képviselő-testületének Humán Bizottsága – az Önkormányzat tulajdonában lévő lakások és helyiségek bérletéről és elidegenítésükre vonatkozó szabályokról szóló 17/2006. (IX.15.) Ör. rendelete 8.§ (1) bekezdése alapján – a 7130 Tolna, Bajcsy-Zsilinszky Endre utca 19. szám alatti szociális bérlakás bérbeadás útján történő hasznosítására az alábbiak szerinti pályázatot írja ki:

1. Az ingatlan 7130 Tolna, Bajcsy-Zsilinszky Endre utca 19. szám alatti, több szociális bérlakást magában foglaló, családi ház jellegű ingatlanban található, 51 m2 nagyságú, 1 lakószoba és konyha, fürdőszoba, előtér, éléskamra és fáskamra elrendezésű összkomfortos ingatlan.

2. Az ingatlan szociális helyzet alapján történő bérbeadás keretében kerül meghirdetésre, a bérleti szerződés 2026. december 1. napjától 2027. november 30. napjáig kerül megkötésre, ezt követően - amennyiben a bérlő szociális helyzetében pozitív változás nem következik be és lakbértartozása, rezsitartozása nincs – 3 évente kerül meghosszabbításra.

3. Az ingatlan havi lakbére 51 m2 x 706,-Ft+Áfa = 45.728,-Ft/hó mely összeg meghaladja a 35.000,-Ft bérleti díjat, így lakbértámogatás a rendeletben előírt feltételek mellett adható.

4. A pályázatnak tartalmaznia kell:
- a pályázó adatait, a család kereső tagjainak jövedelemigazolásait,
- a vagyoni helyzetről szóló nyilatkozatokat,
- a pályázó nyilatkozatát arra vonatkozóan, hogy a pályázati feltételeket elfogadja,
- azon szociális, egészségügyi körülményeit (igazolásokkal mellékelve), amelyek alapján a pályázata előnyben részesítését kéri,
- pályázó nyilatkozatát arra vonatkozóan, hogy a lakás beköltözés előtti kitakarítását, és kifestését vállalja.

5. Pályázat benyújtására nem jogosult, illetve abból kizárandó, akinek a tulajdonában, haszonélvezetében lévő ingó vagyon értéke meghaladja a szociális vetítési alap összegének 120-szorosát (azaz 	3.420.000,-Ft-ot), aki a pályázat benyújtását megelőző 10 éven belül pénzbeni térítés ellenében mondott le bérlakásáról, aki szociális, jövedelmi, vagyoni viszonyaira vonatkozóan valótlan adatot közöl azért, hogy jogtalan előnyt szerezzen.

6. A pályázat benyújtásának határideje 2026. október 26. hétfő 12,00 óra. A pályázatokat a Tolnai Közös Önkormányzati Hivatal (7130 Tolna, Hősök tere 1.) Titkársági Osztályán kell benyújtani, vagy postai úton beküldeni.

A pályázati kiírás és a kitöltendő nyomtatványok Tolna város honlapján az alábbi helyen érhetők el: https://tolna.hu/helyi-palyazatok

